Държавен вестник, бр. 38, 2021 г., стр. 162

СТР.  162	
Д Ъ Р Ж А В Е Н  В Е С Т Н И К 	
БРОЙ  38
Г л а в а  т р е т а
ИЗВЪРШВАНЕ НА ПОСЛЕДВАЩИ ПРО-
ВЕРКИ НА ВНОСИТЕЛИТЕ
Чл. 3. (1) Последваща проверка се извършва 
на вносител, чийто годишен обем на вноса на 
някое от полезните изкопаеми по чл. 2, ал. 1 
надвишава определените прагове по приложе-
ние I на Регламент (ЕС) 2017/821. Проверката 
се извършва през годината, следваща тази, през 
която праговете са надвишени от вносителя.
(2) Проверката по ал. 1 се извършва от 
компетентния орган на основата на данните 
за вноса през предходната година, предоста-
вяни от Агенция „Митници“ и вносителите.
Чл. 4. (1) Последващите проверки на вноси-
телите могат да бъдат планови или проверки 
по сигнал.
(2) Плановите проверки се осъществяват на 
основата на оценката на риска за нарушаване 
на Регламент 2017/821 от конкретния вносител. 
(3) Проверки по сигнал се извършват в 
случаите, когато компетентният орган разпо-
лага с надеждна информация от трети страни, 
които са изразили основателна загриженост 
относно спазването на Регламент 2017/821 от 
конкретен вносител.
Чл. 5. При извършването на последващи 
проверки компетентният орган изисква писме-
но от съответния вносител всички необходими 
документи, удостоверяващи изпълнението на 
задълженията по Регламент 2017/821, като 
определя срок за тяхното предоставяне.
Чл. 6. Проверяваните вносители са длъжни 
да предоставят изискваните от компетентния 
орган одитни доклади, документи, данни, 
сведения, справки и друга информация, поз-
воляваща установяването на изпълнението 
на задълженията им по Регламент 2017/821. 
При извършване на проверки на място в по-
мещенията на вносителите те са длъжни да 
осигуряват достъп на проверяващите лица и 
да им оказват необходимото съдействие.
Г л а в а  ч е т в ъ р т а
ПРАВИЛА, ПРИЛОЖИМИ ПРИ НАРУ­
ШЕНИЯ
Чл. 7. (1) В случай че при проверката на 
предоставените документи и/или проверка-
та на място в помещенията на вносителите 
компетентният орган установи неизпълнение 
на някое от задълженията по членове от 4 до 
7 на Регламент 2017/821, той връчва писмени 
предписания на вносителя за предприемане 
на конкретни действия за привеждане на 
дейността му в съответствие с изискванията, 
като определя подходящ краен срок за това.
(2) Срокът по предходната алинея може 
да бъде удължен с не повече от 30 дни от 
компетентния орган, ако проверяваният вно-
сител представи искане и обосновка относно 
невъзможността за привеждане на дейността 
му в съответствие с изискванията в рамките 
на първоначално определения срок.
ЗАКЛЮЧИТЕЛНИ РАЗПОРЕДБИ
§ 1. Наредбата се издава на основание чл. 25, 
ал. 4 на Закона за администрацията във връзка 
с чл. 16, т. 1 на Регламент (ЕС) 2017/821.
§ 2. Наредбата влиза в сила в деня на об-
народването є в „Държавен вестник“.
Министър:  
Лъчезар Борисов
2893
МИНИСТЕРСТВО  
НА ОБРАЗОВАНИЕТО И НАУКАТА
НАРЕДБА № 9 
от 9 април 2021 г.
за придобиване на квалификация по профе-
сията „Леяр“
Раздел I
Общи положения
Чл. 1. С тази наредба се определя държавният 
образователен стандарт (ДОС) за придобиването 
на квалификация по професията 521120 „Леяр“ 
от област на образование „Техника“ и профе-
сионално направление 521 „Машиностроене, 
металообработване и металургия“ съгласно 
Списъка на професиите за професионално об-
разование и обучение по чл. 6, ал. 1 от Закона 
за професионалното образование и обучение. 
Чл. 2. Държавният образователен стандарт 
за придобиването на квалификация по профе-
сията 521120 „Леяр“ съгласно приложението 
към тази наредба определя изискванията за 
придобиването на първа степен на профе-
сионална квалификация за специалността 
5211201 „Леярство“.
Чл. 3. Въз основа на ДОС по чл. 1 и рам-
ковите програми по чл. 10, ал. 3, т. 1 и 6 от 
Закона за професионалното образование и 
обучение се разработват учебни планове за 
лица, навършили 16 години, и учебни програ-
ми за обучението по специалността по чл. 2.
Раздел II
Съдържание на държавния образователен 
стандарт
Чл. 4. (1) Държавният образователен стан-
дарт по чл. 1 определя изискванията към 
кандидатите, описанието на професията, 
единиците резултати от ученето, изискванията 
към материалната база и изискванията към 
обучаващите.
(2) Държавният образователен стандарт за 
придобиване на квалификация по професията 
521120 „Леяр“ включва общата, отрасловата 
и специфичната професионална подготовка с 
необходимите професионални компетентно-
сти, които гарантират на обучаемия възмож-
ността за упражняване на професията след 
завършване на обучението.
Заключителни разпоредби
§ 1. Тази наредба се издава на основа-
ние чл. 22, ал. 6 във връзка с ал. 2, т. 6 от 
Закона за предучилищното и училищното 
образование.
§ 2. Наредбата влиза в сила от деня на 
обнародването є в „Държавен вестник“.
Министър:  
Красимир Вълчев